b'\n_START_ARTICLE_\nSoveromskultur\n_START_PARAGRAPH_\nSoveromskultur (engelsk: Bedroom culture) er et begrep innen barnemedieforskning som er med p\xc3\xa5 \xc3\xa5 forklare medienes rolle i barns l\xc3\xa6ringsprosess. Begrepet stammer fra en stor britisk unders\xc3\xb8kelse kalt Children and their changing media environment gjort mellom 1997 \xe2\x80\x93 1999._NEWLINE_Resultater fra unders\xc3\xb8kelsen viser at \xc3\xb8kende velstand, endrede samv\xc3\xa6rsm\xc3\xb8nster i familien, reduksjon av st\xc3\xb8rrelse p\xc3\xa5 familier, ny ungdomskultur og et stadig st\xc3\xb8rre forbruksmarked er faktorer som ligger til grunn for at mediene kommer inn i huset. Soverommene til europeiske barn er jevnt over godt utstyrt med b\xc3\xb8ker, radio, tv, videospill og spillmaskiner koblet til tv og PC, dette gj\xc3\xb8r soverommet til et viktig sted for fritid og l\xc3\xa6ring hos barnet._NEWLINE_Uttrykket soveromskultur (bedroom culture) har vanligvis v\xc3\xa6rt brukt om ten\xc3\xa5ringers forbrukskultur, spesielt jenter og deres s\xc3\xb8ken etter personlig identitet. (McRobbie & Garber 1986) Dagens soveromskultur viser til at barn og unge mennesker tilbringer store deler av fritiden hjemme, oftest sammen med medier, i \xc3\xb8kende grad skjermbaserte, og de oppholder seg p\xc3\xa5 soverommet fremfor i familiestuen._NEWLINE_Barn med mye mediautstyr oppholder seg oftere p\xc3\xa5 rommet sitt enn de med mindre utstyr. Ten\xc3\xa5ringer tilbringer med tid p\xc3\xa5 soverommet enn de yngre og jenter tilbringer mer tid enn gutter p\xc3\xa5 soverommet sitt.'